cyanic-selkie/wikianc huggingface dataset:
সামাজিক চুক্তি তত্ত্ব
260px|thumb|right|[[জন লক|জন লকের সামাজিক চুক্তির উপর লেখা যা আমেরিকা প্রতিষ্ঠার জনকদের প্রভাবিত করেছিল।]] সামাজিক চুক্তি (Social Contract) রাষ্ট্র ও রাষ্ট্রীয় বিধির বিকাশ সংক্রান্ত একটি গুরুত্বপূর্ণ তত্ত্ব। যার মুল বক্তব্য হল- রাজনৈতিক সমাজ তথা রাষ্ট্রের উদ্ভব হয়েছে সামাজিক চুক্তির ফলস্বরুপ। সমাজের বিবর্তনে মানুষের সচেতন ইচ্ছার উপর গুরুত্বারোপ ও ব্যক্তিকে তার স্বাভাবিক অধিকারের দৃষ্টিকোণ থেকে অবলোকন করায় এ মতবাদ অনেক চিন্তাবিদের মধ্যেই আবেদন সৃষ্টি করে। জন লক, টমাস হবস, জঁ-জাক রুসো প্রমুখ এ চিন্তাধারার অনুসারী ছিলেন। তবে এ চুক্তির কারণ বিশ্লেষণে তাদের মাঝে মতভিন্নতা রয়েছে। ১৭শ ও ১৮শ শতকে এ ধারণা পাশ্চাত্য দর্শন ও রাষ্ট্র চিন্তায় জনপ্রিয়তা লাভ করলেও প্রাচীন গ্রিসের সফিস্ট এবং চীনের মোজুর দর্শনেও এর আভাস পাওয়া যায়।
এ মতবাদের মূলকথা হলো, মানব ইতিহাসে এমন একটি সময় ছিলো যখন মানুষের মধ্যে রাজনৈতিক চেতনা ছিলো না। তখন রাষ্ট্র ও সরকারের কোনো অস্তিত্বই ছিলো না। তখন মানুষ প্রকৃতির রাজ্যে বসবাস করতো ও নিজ খেয়ালখুশি মতো পরিচালিত হতো। দুর্বলের ওপর সবল অত্যাচার করলে, দুর্বলকে রক্ষা করার জন্যে কোনো আইনসম্মত ব্যবস্থা ছিল না। এভাবে প্রকৃতির রাজ্যে অসুবিধা সৃষ্টি হওয়ায় পারস্পরিক চুক্তির মাধ্যমে মানুষ রাষ্ট্র সৃষ্টি করেছে। আর এটাই রাষ্ট্রবিজ্ঞানের ইতিহাসে সামাজিক চুক্তি মতবাদ নামে পরিচিত।অর্থাৎ এ মতবাদের আসল কথা হচ্ছে চুক্তির মধ্য দিয়ে রাষ্ট্রের সৃষ্টি হয়েছে।
হবসের মতবাদ
টমাস হবস তার Leviathan গ্রন্থে সামাজিক চুক্তির পক্ষে যুক্তি প্রদর্শন করেন। তার মতে: আদিম সমাজ ছিল বর্বরোচিত, যেখানে অধিকার বা ন্যায়ের ধারণা ছিল অনুপস্থিত, এবং আইনের ভিত্তি ছিল শক্তিপ্রয়োগ ও প্রতারণা। কিন্তু সময়ের বিবর্তনে মানুষের মাঝে যুক্তিশীলতার উন্মেষ ঘটায় পরস্পরের সাথে এ মর্মে সমঝোতায় উপনীত হয় যে, একজন ঠিক যতটুকু স্বাধীনতা বা অধিকার ভোগ করবে, ততটুকু স্বাধীনতা বা অধিকার সে অন্যকেও দিতে প্রস্তুত আছে। এর ভিত্তিতে একত্র হয়ে শান্তিপূর্ণভাবে বসবাসের যে চুক্তি সম্পাদিত হল তা একটি সার্বভৌম ক্ষমতার সুচনা করে;— সে ক্ষমতা একজন ব্যক্তির বা গোষ্টির হতে পারে। এভাবে শান্তির নিশ্চয়তা প্রয়াসী মানুষ তাদের প্রাকৃতিক অধিকারকে একটি ক্ষমতার কাছে হস্তান্তর করে যা ব্যক্তিমানুষকে নিরাপত্তা প্রদান করে ও সমাজকে সাধারণ কল্যাণের দিকে নিয়ে যায়। যে ব্যক্তি বা দল এ ক্ষমতা লাভ করে সে এই চুক্তির কোন পক্ষ নয়, বরং চুক্তির ফল। উল্লেখ্য যে, হবস কোন বিশেষ ঐতিহাসিক ঘটনায় সামাজিক চুক্তির দ্বারা রাষ্ট্রের উদ্ভব হয়েছে তার ওপর গুরুত্ব দেননি; বরং প্রাকৃতিক রাষ্ট্রকে তিনি দেখতে চেয়েছেন সমাজ রাষ্ট্রের যুক্তিপূর্ণ পূর্বাবস্থা হিসাবে।
জন লকের মতবাদ
জন লক সামাজিক চুক্তির বিকাশের প্রশ্নে হবসের বিপরীতে অবস্থান নিয়েছেন, যদিও তিনি মনে করতেন রাজনৈতিক সমাজ গঠনের পূর্বে মানুষ বাস করত প্রকৃতির রাজ্যে। তবে তার মতে প্রাকৃতিক রাষ্ট্রে শান্তি ও যুক্তির সহাবস্থান ছিল, এবং মানুষেরা নিরন্তর বিবাদে লিপ্ত ছিল না বরং স্বাভাবিক বুদ্ধি দ্বারাই পরিচালিত হত। এটা প্রাক-সামাজিক নয় বরং প্রাক-রাজনৈতিক। এটা আইনশূন্যও ছিলনা কারণ মানুষ প্রাকৃতিক আইনের অধীনে বাস করত, যেখানে সকলে স্বাধীন ও সমান, স্বাধীন হলেও তারা স্বেচ্ছাচারী ছিল না। কিন্তু নানা কারণে প্রকৃতির রাজ্যে স্বাভাবিক আদর্শ থেকে মানুষের বিচ্যুতি ঘটলে সমান অধিকার ভোগ করতে বঞ্চিত হয়। ফলে ব্যক্তিগত স্বাধিনতা ও অধিকার রক্ষার জন্য তারা সুসংহত সমাজ গঠনের প্রয়োজনীয়তা উপলব্ধি করে। যদিও প্রত্যেকে স্বাধীন স্বনির্ভর ও সামান, তবু ব্যক্তিরা নিজেদের স্বার্থেই সেচ্ছায় সর্বসম্মতভাবে একটি চুক্তিতে আসে।
লক ঐতিহাসিক ঘটনা হিসাবেই চুক্তিকে দেখতে প্রয়াসী ছিলেন। তার মতে: যদিও নথিপত্রে এমন চুক্তির হদিস পাওয়া যায় না তবু নথিতে নেই এমন অনেক ঘটনাই বাস্তব। এ চুক্তিকে এরূপ একটা ঘটনা বলে মনে করা যেতে পারে।
রুসোর মতবাদ
thumb|right|150px|জঁ-জাক রুসো'র প্রতিকৃতি জঁ-জাক রুসো ১৭৬২ খ্রিষ্টাব্দে প্রকাশিত তার দ্যু কোঁত্রা সোসিয়াল‎ (ফরাসী:Du contrat social) গ্রন্থে এ বিষয়ে বিস্তারিত আলোচনা করেছেন। রুসোর মতবাদ প্রাকৃতিক সাম্য ধারনার উপর নির্ভরশীল, যেখানে মানুষ মাত্রই সমান, স্বয়ংসম্পূর্ণ এবং তৃপ্ত। মানবিক জ্ঞানের উন্নতি এবং ব্যক্তিগত সম্পত্তির উদ্ভবের ফলে শ্রমের শ্রেণীবিভক্তি সুচিত হয় এবং মানব জাতির প্রাকৃতিক সুখকর অবস্থা পরিবর্তিত হয়ে ধনী-দরিদ্র বিভাজন সৃষ্টিকরে, পরিণতিতে রাষ্ট্রী সমাজ অত্যাবশ্যক হয়ে যায়। রুশো বলেন :
এর ফলে সামাজিক চুক্তি বিকশিত হয়। এ চুক্তি কেনো নিরঙ্কুশ শাসক তৈরি করে না। প্রত্যেক ব্যক্তি তার সমস্ত অধিকারকে সামাজিক চুক্তির দ্বারা সমষ্টির নিকট সমুদয়ভাবে সমর্পণ করে। মানুষ বিশৃঙ্খলা থেকে মুক্তির জন্য চুক্তির মাধ্যমে রাষ্ট্র সৃষ্টি করে। আবার সকল নাগরিক একটা সার্বভৌম কাঠামোর সমান অধিকারী হিসাবে রাষ্ট্রের নিরাপত্তার অধীনে তা পুনরায় লাভ করে। প্রত্যেকে নিজেদেরকে সমর্পন করবে অথচ ব্যক্তিগত ভাবে কারো কাছে নত হবে না। ক্ষমতা এখানে ব্যক্তিবিশেষের নয় পরস্পরের।
প্রভাব
রাজতন্ত্র ও সামন্তবাদের বিপরীতে রেনেসাঁ-উত্তর সময়কালে ইউরোপের বুর্জোয়া শ্রেণী সামাজিক চুক্তির তত্ত্বকে একটি আদর্শগত ব্যাখ্যা হিসাবে দাঁড় করায়। কারণ একদিকে এটা ছিল ধর্মতাত্ত্বিক স্বর্গীয় অধিকারের যুক্তিসংগত বিকল্প এবং মানবীয় দৃষ্টিকোণ থেকে শাসন বাবস্থাকে আলোচনা সমালোচনা করার একটা যুৎসই হাতিয়ার। অপরদিকে গণতন্ত্রের বাতাবরণে রাজার সার্বভৌম কতৃত্ব খর্বকরে মধ্যবিত্ত শ্রেণীর ক্ষমতায়নের তাত্ত্বিক ভিত্তি। ইংল্যান্ড, ফ্রান্স সহ ইউরোপীয় দেশগুলিতে এ চিন্তাধারার প্রভাব গণবিদ্রোহের ভিত্তি হিসাবে কাজ করে এবং আধুনিক গণতন্ত্র ও ব্যক্তিস্বাধীনতার উন্মেষ ঘটায়।
সমালোচনা
সমালোচকগন সামাজিক চুক্তি মতবাদের বিরুদ্ধে প্রথমত: যে অভিযোগ উত্থাপন করেন তা হল, এ মতবাদের পক্ষে কোন ঐতিহাসিক প্রমাণ নেই। দ্বিতীয়ত: কোন একটি বিশেষ সময়ে কিছু মানুষ চুক্তি করে সমাজ গঠন করলেও পরবর্তি প্রজন্ম যে সেটা অনুসরণ করছে সেটারও কোন যুক্তি নেই। ডেভিড হিউম সামাজিক চুক্তি মতবাদের বিপরীতে তার বক্তব্য উপস্থাপন করেছেন। তার মতে, পরিবারের ধারনার মধ্য দিয়েই সমাজ গড়ে উঠে ছিল। স্বাভাবিক জৈবপ্রবৃত্তি বশত নারী-পুরূষ একত্রিত হয়েছে, আর সেটাই সমাজ উৎপত্তির আদি কারণ। পরিবার সমাজের ক্ষুদ্রতম একক। পারিবারিক একত্রে থাকার সুবিধা মানুষকে বৃহত্তর পরিসরে সমাজের চিন্তা বিকাশে সাহায্য করেছে। এমনি করে অনুভূত প্রয়োজনের ভিত্তিতে সমাজ গড়ে উঠেছে। প্রাকৃতিক সমাজ, সামাজিক চুক্তি প্রভৃতি কল্পনা মাত্র, যার কোন বাস্তব ভিত্তি নেই। সমাজের মত সরকার ব্যবস্থার ভিত্তিও প্রয়োজনের অনুভূতি। ন্যায়পরায়ণতা প্রতিষ্ঠা ও রক্ষার প্রয়োজনেই সরকারের উদ্ভব।
মেল্পোমেনে
গ্রিক পুরাণে, মেল্পোমেনে (Μελπομένη; "গাওয়া" বা "সুরেলা") ছিল বিয়োগান্তক নাটকের মিউজ।
অজয় বাঙ্গা
অজয়পাল সিং বাঙ্গা (জন্ম ১০ নভেম্বর, ১৯৫৯) একজন ভারতীয় বংশোদ্ভূত আমেরিকান ব্যবসায়িক নির্বাহী। তিনি বর্তমানে বিশ্বব্যাংক গ্রুপের প্রেসিডেন্ট এবং জেনারেল আটলান্টিকের ভাইস চেয়ারম্যান। তিনি ২০১০ সালের জুলাই থেকে ৩১ ডিসেম্বর, ২০২০ পর্যন্ত প্রেসিডেন্ট এবং প্রধান নির্বাহী কর্মকর্তা (সিইও) হিসাবে দায়িত্ব পালন করার পরে মাস্টারকার্ডের নির্বাহী চেয়ারম্যান হিসেবে দায়িত্ব পালন করেন। তিনি নেদারল্যান্ডস -ভিত্তিক বিনিয়োগ হোল্ডিং কোম্পানি এক্সোরের চেয়ারম্যান এবং মার্কিন ভাইস প্রেসিডেন্ট কমলা হ্যারিসের সাথে মধ্য আমেরিকার জন্য সরকারি-বেসরকারি অংশীদারিত্বের চেয়ারম্যান।
মার্কিন প্রেসিডেন্ট জো বাইডেন তাঁকে বিশ্বব্যাংক গ্রুপের প্রেসিডেন্ট হিসেবে মনোনীত করেছেন, যা ঐতিহ্যগতভাবে এই পদে মনোনয়ন দেন যুক্তরাষ্ট্রের প্রেসিডেন্ট।
তিনি ২০২৩ সালের ৩ মে বিশ্বব্যাংকের প্রেসিডেন্ট নির্বাচিত হন ও ২০২৩ সালের ফেব্রুয়ারিতে বিডেন প্রশাসনের দ্বারা এই পদে মনোনীত হন।
প্রাথমিক জীবন এবং শিক্ষা
অজয় বঙ্গ ১৯৫৯ সালের ১০ নভেম্বর ভারতের বোম্বাই রাজ্যের পুনে (বর্তমানে মহারাষ্ট্রে ) এর খড়কি সেনানিবাসে একটি সাইনি শিখ পরিবারে জন্মগ্রহণ করেছিলেন । তার পরিবার মূলত জলন্ধর, পাঞ্জাবের বাসিন্দা । তার বাবা হরভজন সিং বাঙ্গা একজন অবসরপ্রাপ্ত লেফটেন্যান্ট-জেনারেল যিনি ভারতীয় সেনাবাহিনীতে চাকরি করেছেন। তিনি ব্যবসায়ী এমএস বঙ্গের ছোট ভাই।
বঙ্গ সেন্ট এডওয়ার্ড স্কুল, সিমলা এবং হায়দ্রাবাদের হায়দ্রাবাদ পাবলিক স্কুলে শিক্ষা লাভ করেন । তিনি দিল্লির সেন্ট স্টিফেন কলেজ থেকে অর্থনীতিতে ব্যাচেলর অফ আর্টস (সম্মান) ডিগ্রি নিয়ে স্নাতক হন এবং এরপর ইন্ডিয়ান ইনস্টিটিউট অফ ম্যানেজমেন্ট, আহমেদাবাদ থেকে ম্যানেজমেন্টে পিজিপি (এমবিএর সমতুল্য) ডিগ্রি অর্জন করেন।
মার্কিন সরকার
২০১৫ সালের ফেব্রুয়ারিতে রাষ্ট্রপতি বারাক ওবামা বানগাকে বাণিজ্য নীতি ও আলোচনার জন্য রাষ্ট্রপতির উপদেষ্টা কমিটির সদস্য হিসাবে নিযুক্ত করেন।
গুয়াম ফুটবল অ্যাসোসিয়েশন
গুয়াম ফুটবল অ্যাসোসিয়েশন (Guam Football Association; এছাড়াও সংক্ষেপে জিএফএ নামে পরিচিত) হচ্ছে গুয়ামের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৫ সালে প্রতিষ্ঠিত হয়েছে। এটি প্রতিষ্ঠার ২১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর গুয়ামের বারিগাডায় অবস্থিত।
অজয় বাঙ্গা
সম্মান
ভারত সরকার ২০১৬ সালে বঙ্গকে পদ্মশ্রী বেসামরিক সম্মানে ভূষিত করে।
গুয়াম ফুটবল অ্যাসোসিয়েশন
এই সংস্থাটি গুয়ামের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে গুয়াম ফুটবল লীগ এবং গুয়াম এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে গুয়াম ফুটবল অ্যাসোসিয়েশনের সভাপতির দায়িত্ব পালন করছেন ভালেন্টিনো সান গিল এবং সাধারণ সম্পাদকের দায়িত্ব পালন করছেন মারভিন ইসেকে।
নীতু সিং
নীতু সিং (জন্মঃ ৮ জুলাই ১৯৫৮) যিনি তার বিবাহিত নাম নীতু কাপুর দ্বারাও পরিচিত, একজন ভারতীয় অভিনেত্রী যিনি সত্তরের দশকে হিন্দি চলচ্চিত্রে নায়িকার ভূমিকায় অভিনয় করতেন। নীতু মাত্র ৮ বছর বয়সে অভিনয় করা শুরু করেন 'বেবী সোনিয়া' নামে। ১৯৬৬ সালের চলচ্চিত্র 'সুরাজ' এ নীতু প্রথম অভিনয় করেন। ১৯৬৬ সালের চলচ্চিত্র 'দশ লাখ' এ তিনি রূপা চরিত্রে অভিনয় করেন 'দো কালিয়া' চলচ্চিত্রে দ্বৈত চরিত্রে অভিনয় করেন। শিশু চরিত্রে অভিনয় করা তার আরো দুটি গুরুত্বপূর্ণ চলচ্চিত্র হলো 'ওয়ারিশ' এবং 'পবিত্র পাপী'। প্রাপ্তবয়স্ক চরিত্রে নীতু সর্বপ্রথম 'রিকশাওয়ালা' চলচ্চিত্রে অভিনয় করেন যেটি ১৯৭৩ সালে মুক্তি পেয়েছিলো এবং ১৯৭৩ সাল থেকে ১৯৮৩ সাল পর্যন্ত দশ বছরে মোট ৫০টি চলচ্চিত্রে অভিনয় করেন। ১৯৮০ সালে নীতু তার সহকর্মী ঋষি কাপুরকে প্রেম করে বিয়ে করেন এবং ১৯৮৩ সালে চলচ্চিত্রে অভিনয় করা ছেড়ে দেন। ২৬ বছর পর তিনি আবার চলচ্চিত্রে ফিরে আসেন 'লাভ আজকাল' (২০০৯) এর মাধ্যমে যেখানে ঋষিও ছিলেন। ২০১৩ সালে তিনি তার ছেলে রণবীর কাপুর এর সঙ্গে 'বেশরম' চলচ্চিত্রেও অভিনয় করেন।
কর্মজীবন
১৯৬৬ সালের চরিত্র সুরাজ এ নীতু প্রথম অভিনয় করেন, চলচ্চিত্রটিতে রাজেন্দ্র কুমার এবং বৈজয়ন্তীমালা মুখ্য ভূমিকায় ছিলেন। চলচ্চিত্রটিতে মূলত বৈজয়ন্তীমালার সুপারিশেই নীতু অভিনয় করার সুযোগ পান। নীতু এরপর দাছ লাখ (১৯৬৬), ভারিছ (১৯৬৯), পাভিত্রা পাপি (১৯৭০) এবং ঘার ঘার কি কাহানি চলচ্চিত্রে অভিনয় করেন। নীতু ১৯৬৫ সালের তামিল চলচ্চিত্র কুড়ানদাইয়ুম দেইভামুম এর কুট্টি পদ্মিনীর চরিত্র পুনরায় হিন্দি পুনঃনির্মাণ দো কালিয়াঁ (১৯৬৮) তে গঙ্গা/যমুনা হিসেবে ফুটিয়ে তোলেন।
তামিল চলচ্চিত্র রিকশাকারান (১৯৭১) এর সফলতার পর প্রযোজক আর এম বীরাপ্পান হিন্দি ভাষায় চলচ্চিত্রটি বানানোর কথা ভাবেন। তামিল চলচ্চিত্রটি তুমুল জনপ্রিয়তাসহ মুখ্য অভিনেতা এম জি রামচন্দ্রনকে ন্যাশনাল ফিল্ম এ্যাওয়ার্ড ফর বেস্ট এ্যাক্টর এনে দেয়। রিকশাকারান এর হিন্দি সংস্করণ রিকশাওয়ালা (১৯৭৩) এম জি রামচন্দ্রনের বন্ধু কে. শঙ্কর পরিচালনা করেন অভিনেতা রণধীর কাপুর এবং নীতুকে নিয়ে। দো কালিয়াঁ এর পরিচালক কৃষ্ণন-পাঞ্জু তামিল চলচ্চিত্র রিকশাকারান এ মঞ্জুলার চরিত্র নীতুকে দিয়ে করাতে বলেন। এইভাবেই নীতুর সর্বপ্রথম মুখ্য ভূমিকায় অভিনয় করার সুযোগ আসে মাত্র ১৫ বছর বয়সে। যদিও তামিল চলচ্চিত্রটির হিন্দি সংস্করণ রিকশাওয়ালা দর্শকপ্রিয়তা পায়নি। ইয়াদোঁ কি বারাত (১৯৭৩) চলচ্চিত্রের গান 'লেকার হাম দিওয়ানা দিল'তে নীতু অভিনয় করেন, ইয়াদোঁ কি বারাত ছিলো ১৯৭৩ সালের একটি উচ্চ আয়কারী চলচ্চিত্র, রাহুল দেব বর্মণ এর সঙ্গীত পরিচালনায় চলচ্চিত্রটির প্রত্যেকটি গান দারুণ জনপ্রিয়তা পায়, 'লেকার হাম দিওয়ানা দিল' গানটির মাধ্যমে নীতু প্রযোজক-পরিচালক মহলে একটি পরিচিত মুখ হয়ে যান, নীতুর জন্য অনেক চলচ্চিত্রে মুখ্য ভূমিকায় অভিনয় করার জন্য প্রস্তাব আসতে থাকে। নীতুকে নেওয়া হয় 'আদরের মেয়ে', 'আশাবাদী' অথবা 'চটপটে প্রেমিকা'র চরিত্রে।
নীতু তার সময়কার শীর্ষ তারকাদের সঙ্গে অভিনয় করার সুযোগ পেয়েছিলেন। তিনি তার ভবিষ্যৎ ভাশুর রণধীর কাপুর এর সঙ্গে নায়িকা হিসেবে হীরালাল পান্নালাল (১৯৭৮), ভালা মানুছ, কাছমে ভাদে, ঢোঙ্গী এবং দেরী হওয়া নিকাম্মাতে অভিনয় করেন। নিকাম্মা চলচ্চিত্রটি ১৯৭৬ সালে শুটিং শুরু হলেও ১৯৮৩ সালে মুক্তি পায়। এছাড়াও নীতু তার চাচা-শ্বশুর (তখন হবু) শশী কাপুর এর সঙ্গে দিবার (১৯৭৫) চলচ্চিত্রে অভিনয় করেন, আরো ছিলো শঙ্কর দাদা, এক অর এক গিয়ারা এবং কালা পানি (১৯৮০)। রাজেশ খান্নার সঙ্গে মহা চোর এবং চক্রব্যুহ চলচ্চিত্রে কাজ করার সুযোগ পেয়েছিলেন নীতু।
বাস্তব জীবনের প্রেমিক ঋষি কাপুর এর সঙ্গে নীতু ১২টি চলচ্চিত্রে অভিনয় করেন, এগুলো হলোঃ খেল খেল মেঁ (১৯৭৫), রাফু চাক্কার (১৯৭৫), কাভি কাভি (১৯৭৬), অমর আকবর এন্থনি (১৯৭৭), দুনিয়া মেরি জেব মেঁ (১৯৭৯) এবং ১৯৭৮ এর চলচ্চিত্র পাতি পাত্নী অর ভোতে তাদের দুজনের গেস্ট এ্যাপেয়ারেন্স সফল ছিলো। ঋষির সঙ্গে অন্যান্য চলচ্চিত্র য্যাহরিলা ইনছান (১৯৭৪), যিন্দা দিল (১৯৭৫), দুছরা আদমী (১৯৭৭), আনজানে মেঁ (১৯৭৮), ঝুটা কাহিঁ কা (১৯৭৯) এবং ধান দাউলাত (১৯৮০) বক্স অফিসে ব্যর্থ হয়েছিলো। অভিনেতা জীতেন্দ্রর সঙ্গে নীতু ধারাম ভীর (১৯৭৭), প্রিয়তমা, চোরনী, জানি দুশমান (১৯৭৯), দ্যা বার্নিং ট্রেন এবং বিনোদ খান্নার বিপরীতে ছেভাক, পারভারিশ (১৯৭৭), মাহা বাদমাশ, ইউভরাজ এবং রাজমাহাল চলচ্চিত্রে অভিনয় করেন। শত্রুঘ্ন সিনহার সঙ্গে নীতু শুধু কালা পাত্থার (১৯৭৯) এবং আব কিয়া হোগা (১৯৭৭) তে অভিনয় করেন। ১৯৭৩ সাল থেকে ১৯৮৩ পর্যন্ত ৫৫টি চলচ্চিত্রে নীতু লিড হিরোইনের চরিত্রে অভিনয় করেন এবং তন্মধ্যে ২৫টি চলচ্চিত্রটি ছিলো বক্স অফিস হিট। নীতু চক্রব্যুহ, চোরনী এবং ঢোঙ্গী চলচ্চিত্র তিনটিকে তার প্রিয় চলচ্চিত্র বলে অভিহিত করেন।
নীতুর বয়স ছিলো ২১ যখন তিনি ঋষিকে বিয়ে করেন ১৯৮০ সালে। তিনি তার কর্মজীবনের শীর্ষের দিকে ছিলেন তখন, ১৯৭৯ সালের চলচ্চিত্র কালা পাত্থার এর জন্য তিনি 'ফিল্মফেয়ার এ্যাওয়ার্ড ফর বেস্ট সাপোর্টিং এ্যাকট্রেস' বিষয়শ্রেণীতে মনোনয়ন পেয়েছিলেন ,কিন্তু তিনি চলচ্চিত্রে অভিনয় থেকে অবসর নেন। কাপুর পরিবার এ বিয়ে হয়ে গেলে মেয়েদের অভিনয় করা নিষেধ ছিলো ঠিক যেমন রণধীর কাপুর এর পত্নী ববিতা শিবদাসানি অভিনয় ছেড়েছিলেন, নীতুও একই কারণে অভিনয় ছেড়েছেন বলে সবাই ধরে নেন কিন্তু নীতু গণমাধ্যমকে বলেন যে তিনি নিজের ইচ্ছায় অভিনয় ছেড়েছেন।
নীতু ২৬ বছর আবার চলচ্চিত্র জগতে ফিরে আসেন ঋষি কাপুরের সঙ্গে লাভ আজ কাল (২০০৯), দো দুনি চার (২০১০), জাব তাক হে জান (২০১২) এবং বেশরম (২০১৩) এর মাধ্যমে। ২০১১ সালের জী সিনে এ্যাওয়ার্ডস অনুষ্ঠানে নীতু আর ঋষিকে 'বেস্ট লাইফটাইম জোড়ি' পুরস্কার দেওয়া হয়।
নারাংপাত্তি
নারাংপাত্তি (বৈজ্ঞানিক নাম: Kallima inachus(Doyère)) এক প্রজাতির মাঝারি থেকে বড় আকারের প্রজাপতি। এই প্রজাতির প্রজাপতিকে ডানা বন্ধ অবস্থায় একটি শুকনো পাতার অনুরূপ দেখায়। এরা নিমফ্যালিডি গোত্রের পরিবারের সদস্য।।
আকার
নারাংপাত্তি এর প্রসারিত অবস্থায় ডানার আকার ৮৫-১১০ মিলিমিটার দৈর্ঘ্যের হয়।
বর্ণনা
ডানা বন্ধ অবস্থায়, শুধুমাত্র আঁকাবাঁকা পাতার শিরার মত ডানার নিম্নপৃষ্ঠের দাগগুলি দেখা যায়। দাগগুলি অসম ভাবে বিস্তৃত এবং হলদেটে, কালচে, বাদামী এবং বিস্কুট রঙা বর্ণচ্ছায় যুক্ত। ডানার নিম্নভাগের শিরাগুলি কালচে হয়ে, শুকনো পাতার শিরাবিন্যাসের মত দেখায়। এই কারণেই এই বর্গের সাধারন নাম ওকলিফ অথবা শুকনো পাতা।
ডানা খোলা অবস্থায়, সামনের ডানার উপরিভাগে কালচে অ্যাপেক্স অংশ দেখা যায়। অ্যাপেক্স অথবা শীর্ষভাগের সর্বোচ্চ কৌনিক অবস্থানে প্রি-এপিকাল স্পটটির উপরে ইষদ নীল বর্ণের বিন্যাস দেখা যায়। এছাড়া কমলা অথবা উজ্জ্বল হলদে কমলা বর্নের ডিসকাল ব্যান্ড এবং বেস অঞ্চলে ঘন নীল রঙ পরিলক্ষিত হয়। কমলা ডিসকাল বন্ধনী এবং ঘননীল বেস অঞ্চলের মিলনস্থলে একটি সাদা ছোট স্পট চোখে পড়ে।
পিছনের ডানা অধিক সামঞ্জস্যপূর্ন এবং ঘন নীল বর্ণের। টার্মেন বরাবর এই নীল রঙ অস্পষ্ট এবং ধূসর বাদামী লম্বা ছোপযুক্ত।
নারাংপাত্তি প্রজাতির পুরুষ এবং স্ত্রী দেখতে প্রায় অনুরূপ যদিও কিছু পার্থক্য এদের মধ্যে বিদ্যমান। স্ত্রী নমুনাগুলি সাধারণতঃ আকারে অপেক্ষাকৃত বড় এবং এদের সামনের ডানার শীর্ষভাগ অথবা অ্যাপেক্স পুরুষ অপেক্ষা বাইরের দিকে অধিক প্রসারিত হয়ে অপেক্ষাকৃত দীর্ধ কৌনিক বিন্দু সৃষ্টি করে। স্ত্রী নারাংপাত্তি নমুনার ডানার নিম্নতল পুরুষ অপেক্ষা অধিক লালচে এবং হলুদ চিত্রবিচিত্র দাগগুলি অপেক্ষাকৃত ফ্যাকাশে অথবা বিবর্ণ মনে হয়।
নারাংপাত্তি প্রজাপতিদের পলিফেনিজিম দেখা যায় যার অর্থ হল এদের প্রজাতিগত বিশেষ শুষ্ক এবং আর্দ্র ঋতুরূপ রয়েছে এদের বর্ণ এবং আকৃতিগত পার্থক্য লক্ষ করা যায়। আর্দ্র ঋতুরূপের নমুনা শুষ্ক ঋতুরূপের নমুনা অপেক্ষা ক্ষুদ্রতর।
শুষ্ক ঋতুরূপ
এই ঋতুরূপে সামনের ডানার উপরিতল এর ডিসকোইডাল সেল, অ্যাপেক্স অথবা শীর্ষের নিকটবর্তী ইন্টারস্পেস ১ক এবং ১; ইন্টারস্পেস ২ এর বেসাল অর্ধ এবং ইন্টারস্পেস ৩ এবং ৪ এর বেস উজ্জ্বল ভেলভেট নীল বর্নের। ডিসকোসেলুলারস এবং ২, ৩  এবং ৪ নং শিরার ইন্টারস্পেসগুলির সীমানাগুলি কালো যা ইন্টারস্পেস ১ এবং ২ এ ইষদ ফ্যাকাশে ভাবে বাইরের দিক বিস্তৃত। ইন্টারস্পেস ১ এবং 2 এর কোস্টা থেকে এপিকাস পর্যন্ত একটি খুব চওড়া তীর্যক কমলা ডিসকাল বন্ধনী রয়েছে এবং এই কমলা বন্ধনীটির মধ্যে নীলচে কালো আঁশ ইতস্ততঃ ছড়িয়ে আছে। উপরের ডানার এপিকাল অংশ ভেলভেটের ন্যায় ঘন কালো।
২ নং ইন্টারস্পেসের মধ্যবর্তী অংশের কাছাকাছি একটি কাঁচের মত স্বচ্ছ তীর্যক ছোপ এবং প্রায় ত্রিভুজাকৃতি একইরকম স্বচ্ছ এবং ছোট একটি প্রি-ত্রপিকাল ছোপ লক্ষ্য করা যায়।
পিছনের ডানার উপরিতল অধিক সামঞ্জস্যপূর্ণ এবং বেগুনীধর্মী নীল রঙা; কোস্টাল সীমারেখা এবং শীর্ষভাগ অতি বিস্তৃতভাবে বাদামী যাতে কিছুটা ঘনভাবে ধূসর এবং উজ্জ্বল কালচে আঁশে পরিপূর্ণ, ডর্সাল সীমারেখা পর্যন্ত বিস্তৃত রয়েছে। সামনের ডানার ৩নং ইন্টারস্পেস এর মধ্যভাগ থেকে উৎপন্ন একটি সাবটার্মিনাল ধূসর আঁকাবাঁকা দাগ সামনের এবং পিছনের উভয় ডানাকে অতিক্রম করে যেটি পিছনের ডানায় অতিমাত্রায় দৃষ্টি আকর্ষণ করে।
ডানার নিম্নতল ভীষনরকমভাবে শুকনো পাতার সাথে সামঞ্জস্যপূর্ণ। নিম্নতলের গ্রাউন্ড কালার অতিমাত্রায় পরিবর্তনশীল, তবে সাধারনত মরচে ধরা বাদামী, ধূসর বাদামী এবং হলদেটে বাদামী রঙ খুব বেশি দেখা যায়। ডানার নিম্নভাগে সর্বদাই ছড়িয়ে ছিটিয়ে থাকা কালো বিন্দু অথবা ছোট কালো ছোপের উপস্থিতি লক্ষ্য করা যায় যেগুলিকে ছত্রাক অথবা লাইকেন এর মত দেখায়। ক্রান্তীয় অঞ্চলের শুকনো পাতায় প্রায়শই এই জাতীয় বিন্দু অথবা ছোপ পরিলক্ষিত হয়। শুষ্ক ঋতুরূপের নারাংপাত্তি নমুনা পিঠের উপর ডানা বন্ধ করে বসলে তার সাথে শুকনো পাতার সাদৃশ্য এতটাই যে প্রায়শই পড়ে থাকা শুকনো পাতা বলে ভ্রম হয়। সামনের ডানার শীর্ষভাগ থেকে পিছনের ডানার টর্নাস অবধি বিস্তৃত সরলরৈখিক এবং তীর্যক সরু কালো বন্ধনীটি এবং তার থেকে বের হওয়া সরুতর তীর্যক দাগগুলির উপস্থিতি (পাতার মধ্যশিরা থেকে বের হওয়া প্বার্শবর্তী উপশিরাগুলির ন্যায়) এই সাদৃশ্যকে আরো বেশি করে বাড়িয়ে তোলে। শুষ্ককালীন সব নমুনাতেই পিছনের ডানার নিম্নতলে কম বেশি অস্পষ্ট পোস্ট ডিসকাল ওসিলির সারি চোখে পড়ে যেগুলির উপস্থিতি সামনের ডানার নিম্নতলের দৃশ্যমান। এদের শুঙ্গ কালচে বাদামী; মাথা বক্ষদেশ (থোরাক্স) এবং পেট এর উপরিভাগ কালচে বেগুনী ঘেঁসা বাদামী এবং তলদেশ খুব হাল্কা মেটে বাদামী রঙের।
আর্দ্র ঋতুরূপ
নারাংপাত্তি প্রজাতির আর্দ্র ঋতুরূপ অপেক্ষা ক্ষুদ্রতর, তবে ভীষনভাবে অনুরূপ। আর্দ্র ঋতুরূপ এর রঙ উন্নততর ও ঘন, এবং কমলা ডিসকাল বন্ধনী অপেক্ষাকৃত চওড়া কালো সীমারেখা দিয়ে ঘেরা। অত্যধিক বৃষ্টিপাতযুক্ত অঞ্চলে প্রাপ্র কিছু নমুনায় ডানার নিম্নতলে ডানার রঙ খুব ঘন কমলা-হলুদ এবং বাদামী মিশ্রণ।
আচরণ
এই প্রজাতির প্রজাপতিরা দ্রুতবেগে এদিক সেদিক উড়ে বেরায় এবং মাঝেমধ্যে হঠাত গাছের গুঁড়িতে বসে। এরা ঘন ঝোপ-ঝাড়ের মধ্যে দিয়েও উড়তে সক্ষম। সাধারনত এদের ফুলের উপর বসতে দেখা যায় না বরং স্যাঁতসেতে ছোপযুক্ত গাছের গুঁড়ি অথবা দেওয়ালে এদের বেশি বসতে দেখা যায়। এছাড়াও অতিরিক্ত পাকা ফল, হাতির বিষ্ঠা, গাছের রস অথবা রস নিঃসৃত গাছের দেহাংশ এদের খুব প্রিয়।
বৈশিষ্ট্য
হিমালয় অঞ্চলে, এই প্রজাতির প্রজাপতি multivoltine এই অঞ্চলে এদের এপ্রিল থেকে অক্টোবর পর্যন্ত ওড়াওড়ি করতে দেখা যায়। আইজ্যাক কেহেমকার, ২০০৯ সালে এপ্রিল থেকে ডিসেম্বর মধ্যবর্তী সময়ে ভারতে এই প্রজাতি উপস্থিতি নথিভুক্ত করেন।
চোংগিং(Chongging) এ এই প্রজাতির ডিম থেকে পূর্নাঙ্গ অবস্থায় পরিনত হওয়ার সময় ৫০দিন নথিভুক্ত হয়েছে; যার মধ্যে ডিম অবস্থায় প্রায় ৬ দিন, লার্ভা দাশায় ৩৬দিন (৫-৬টি ইনস্টার সহ) এবং পিউপা দশায় প্রায় ১০ দিন।
শূককীট সার্থকভাবে বেড়ে ওঠে ২২-৩১.৫ সেলসিয়াস (৭১.৬-৮৮.৭°F) তাপমাত্রায় এবং ৪৮ থেকে ৯৮ শতাংশ আপেক্ষিক আর্দ্রতায়। মুক্ত এবং স্বাভাবিক অবস্থায় শূককীট বেড়ে উঠতে ৩৬দিন সময় লাগে এবং বন্দী অবস্থায় (ক্যাপটিভ ব্রিডিং) এই সময় কমে গিয়ে ১৬৮ থেকে ২৩ দিন পর্যন্ত হয়।
কৃত্তিম আবহাওয়া এবং পরিবেশে পরীক্ষাগারে পর্যবেক্ষণ করে দেখা গেছে যে আলোকপাতের সময়সীমা এবং তাপমাত্রা Kallima inachus শূককীটের বৃদ্ধি এবং বাঁচার হারের বিষয়ে গুরুত্বপূর্ণ ভূমিকা নেয়। আলোকপাতের ক্ষণ ২০°C(৬৮°F) তাপমাত্রায় শূককীটের বৃধিকে প্রভাবিত করে। তবে ২৫°C(৭৭°F) এবং ৩০°C(৮৬°F) তাপমাত্রায় এই ধরনের প্রভাব দেখা যায় না।
ত্তাপমাত্রা যখন ২০°C থেকে বেড়ে ২৫°C এবং ৩০°C হয়, শূককীট এরবৃদ্ধিকাল এর হার হ্রাস পায় (একই ফটোপিরিওড এ ৩১.৭ দিন থেকে ৩৬দিন, ২৬.৩৭ থেকে ২৭.৪ দিন এবং ২১ থেকে ২৫ দিন) তাপমাত্রা বৃদ্ধি পেলে বিভিন্ন আলোকপাত কাল এ শূককীটের বেঁচে থাকার হার বৃদ্ধিপ্রাপ্ত হয়। ২০°C, ২৫°C এবং ৩০°C তাপমাত্রায় লার্ভার বেঁচে থাকার হার যথাক্রমে ৮০%-৯২%, ৭৫%-৯৫% এবং ৫৫%-৮৫%।
ডিম
বন্দী দশায় অথবা কৃত্তিম পরিবেশে জাল দিয়ে ঘেরা বাগানে প্রজননের ক্ষেত্রে স্ত্রী নারাংপাত্তিকে গড়ে ২৪৫.৭টি ডিম পাড়তে দেখা গেছে। সম্পূরক পুষ্টি এর প্রয়োগে স্ত্রী প্রজাপতির গড় ডিম পাড়ার পরিমান বৃদ্ধি পেয়ে ২৭৯.৮ টি হয়।
শূককীট
পরবর্তী পর্যায়ের শূককীট ভেলভেট কালো রঙের, কিছুটা লম্বা হলদেটে লোমে ঢাকা। এই পর্যায়ে শূককীটের গায়ে প্রচুর সংখ্যক লালচে কাঁটার মতন অংশ দেখা যায়। প্রতিটি দেহখন্ডে ১১টি করে এই কাঁটা থাকে (১টি ডরসাল, ২টি সাব-ডরসাল এবং ৩টি পবার্শিক কাঁটা প্রতি পবার্শে)।
আহার্য উদ্ভিদ
এই শূককীট Strobilanthes capitatus গাছের কচি পাতার রসালো অংশ আহার করে।
মূককীট
মূককীটের বক্ষদেশ (থোরাক্স) নৌকার তলদেশের মত। এদের উদরদেশে একসারি ক্ষুদ্র শঙ্কু আকৃতি বিন্দু দেখা যায়। এদের রঙ হালকা বাদামী এবং স্লেট পাথরের ক্ষয়ের মত সজ্জা পরিলক্ষিত হয়।
লেন্‌জের সূত্র
লেনজ এর সুত্র একটি সহজ উপায় যার মাধ্যমে আমরা বুঝতে পারি কীভাবে তড়িৎ চুম্বকীয় বর্তনী নিউটনের ৩য় সুত্র এবং শক্তির সংরক্ষণ সুত্র মেনে চলে । লেনজ এর সুত্র হেনরিক লেনজ এর নামানুসারে করা হয়েছে। এতে বলা হয়
লেনজ এর সুত্র ফ‍্যারাডের সুত্রের আবেশ ঋণাত্মক চিহ্ন দেয়
এর থেকে বুঝা যায় যে আবেশিত তড়িচ্চালক বল (ℰ) এবং চৌম্বক প্রবাহ (∂ΦB) এর মধ্যে বিপরীত চিহ্ন আছে ।
বিপরীত তড়িৎ
যদি পরিবর্তিত কোন চুম্বকীয় ক্ষেত্রের আবেশিত তড়িৎ i1 এবং অন্য তড়িৎ প্রবাহ i2 হয় তবে  i2  এর দিক হবে i1 এর বিপরীত দিকে । যদি তড়িৎ গুলো দুটি গোলাকার অক্ষের পরিবাহী ℓ1 এবং ℓ2  হয় তবে তাদের প্রাথমিক অবস্থায় তারা শূন্য হবে এবং পরে তারা বিপরীতভাবে ঘুরবে । বিপরীত তড়িৎ একে অন্যকে বিকর্ষণ করে । এই সুত্র থাকে জানা যায়, প্রবাহ পরিবর্তনে বা গতির পরিবর্তনে কারণে চৌম্বক ক্ষেত্রের পরিবর্তন অথবা গতি একটি বর্তনীর মধ্যে দিয়ে আবেশিত হয়ে পরিচালিত হয়।
উদাহরণ
শক্তিশালী চুম্বকের পরমাণুর ভিতরে আবদ্ধ তড়িৎ একটি তামা অথবা এলুমিনিয়ামের নল এর মধ্যে বিপরীতভাবে আবর্তিত হতে পারে।এটি নলের মধ্যে দিয়ে ফোটা ফোটা দারা দেখা যায় । পর্যবেক্ষণ করলে দেখা যায় যে, নলের ভিতর চুম্বকের উৎপত্তি অনেক ধীর গতিতে যেখানে বাইরের গতি অনেক বেশি । ফারাডের সূত্রানুসারে যখন তড়িচ্চালক বল তৈরি হয় চুম্বকীয় প্রবাহ দ্বারা তখন তড়িচ্চালক আবেশ এর পোলারিটি এমন হয় যে এটি একটি চুম্বক ক্ষেত্র তৈরি করে বা পরিবর্তনের বিরোধিতা করে আরেকটি তৈরি করে। তার সব সময় লুপের ধ্রুবকের চুম্বকীয় প্রবাহে রাখতে কাজ করে আবেশিত চুম্বক ক্ষেত্রের লুপের ভিতর। নিচের উদাহরণে যদি ক্ষেত্র B  বৃদ্ধি পায় তবে আবেশিত ক্ষেত্র এর বিপরীতে  এমন ভাবে কাজ করে যেন প্রায়োগিক ক্ষেত্র ধ্রুবক হয়।
তড়িৎ এর মধ্যে চার্জ বিশ্লেষণ
তড়িৎ চুম্বক ক্ষেত্রে যখন তড়িৎ ক্ষেত্রের পথে চার্জ এর পরিবর্তন হয়, কাজ তাদের দারাই সম্পাদিত হয়।ঋণাত্মক কাজের ক্ষেত্রে এটি স্থিতি শক্তি জমা করে এবং ধনাত্মক কাজের ক্ষেত্রে গতি শক্তি বৃদ্ধি করে। যখন মোট ধনাত্মক চার্জ q1 এর উপর প্রয়োগ করা হয়, এটি ভরবেগ লাভ করে।মোট কাজ q1  চুম্বক ক্ষেত্র তৈরি করে যার শক্তি (চুম্বক প্রবাহের ঘনত্ব একক 1টেসলা = ১ ভোল্ট /সেকেন্ড বর্গ ) সরাসরি q1  এর গতির সাথে বৃদ্ধি পায়। এই চুম্বক ক্ষেত্র তার নিকট চার্জ q2 এর সাথে আকর্ষণ করে, ভরবেগ অতিক্রম করে এবং q1 এ ফিরে এসে ভরবেগ হারায়।  q2 এবং q1  এর কাজ একইভাবে করে যখন কিছু তড়িচ্চালক বল ফিরে আসে এবং তা q1 হতে গ্রহণ করে। তড়িচ্চালক বল এর এই ফিরে আসা ৪র্থ উপাংশ চুম্বক আবেশ তৈরি করে । নিকটবর্তী q1 এবং q2 হল এর বড় প্রভাব । যখন q2 পরিবাহী মাধমের ভিতর যেমন পুরু স্লাব তৈরি হয় তামা বা অ্যালুমিনিয়াম দ্বারা,এটি আর ও তড়িচ্চালক বল  q1 দ্বারা কাজ করে। q1 শক্তি সাথে সাথেই শেষ হয়ে যায় না যেহেতু q2 দ্বারা তাপ উৎপন্ন হয় কিন্তু এটি দুটি বিপরীত চুম্বক ক্ষেত্র তৈরি করে । চুম্বক ক্ষেত্রের শক্তির ঘনত্ব চুম্বক ক্ষেত্রের বর্গের প্রাবল্যর উপর নির্ভর করে। যাই হোক এই সব চুম্বকের ক্ষেত্রে উপাদান সরল রৈখিক নয় যেমন ফেরমেগনেটিক এবং সুপারমেগনেটিক এই সম্পর্ক মেনে চলে না ।
শক্তির ক্ষেত্র
তড়িৎ ক্ষেত্র শক্তি সঞ্চয় করে। তড়িৎ ক্ষেত্রের শক্তির ঘনত্ব
সাধারণত প্রতি একক কাজে ক্রমবর্ধমান প্রয়োজন ক্ষুদ্র একটি অপরিবর্তনীয় চুম্বকীয় ক্ষেত্র δB হলে
ভরবেগের সংরক্ষণশীলতা
ভরবেগ অবশ্যই এই পদ্ধতিতে সংরক্ষিত হতে হবে। সুতরাং q1 যদি একটি দিকে ধাক্কা দেয়, q2 অন্য দিকে ধাক্কা দিবে এবং সমান শক্তি ও সমান সময়ে দিবে। কিন্তু এই পরিস্থিতি আর জটিল হয় যখন তড়িৎচুম্বকীয় তরঙ্গ এর সীমাবদ্ধ গতির প্রসারণ জানা হয়। এর মানে হল অনেক সময়ের জন্য দুটি ভরবেগ এর চার্জ সংরক্ষিত হয় না। এটি বুঝায় যে, ক্ষেত্রের পার্থক্য বিবেচনা করা হবে ভরবেগ এর জন্য এবং এটা রিচার পি জেনমেন প্রমাণ করেন।১৯ শতাব্দীর সেরা তড়িৎ চুম্বকবিদ জেমস ক্লার্ক মাক্সওয়েল এর নাম দেন  তড়িৎ চুম্বকীয় ভরবেগ  তখনও সম্ভবত লেনজ এর সুত্রের বিপরীত চার্জ প্রয়োগের চেয়েও ক্ষেত্রের কিছু ব্যবস্থার প্রয়োজন ছিল । এটা অনুমান করা হয় যে,চার্জ এর প্রশ্নের মধ্যে চিহ্ন অভিন্ন। যদি অভিন্ন না হয় তাহলে তারা একটি প্রোটন এবং অন্যটি ইলেকট্রন। যাদের আকর্ষণ ভিন্ন । একটি চুম্বক ক্ষেত্র থেকে উৎপন্ন একটি ইলেকট্রন একটি তড়িৎচালক বল তৈরি করে। যার কারণ একটি প্রোটন এর গতি পরিবর্তন করে একই দিকে যেভাবে ইলেকট্রন করে। প্রথমে, এটি ভরবেগের সংরক্ষণের সুত্র মানবে না বলে মনে হয় ,কিন্তু অবশ্যই,এর একটি অন্তর্বর্তী ক্রিয়া কমপক্ষে একবার তড়িৎ চুম্বক ক্ষেত্রের ভরবেগ সংরক্ষণ করবে।
কীর্তিপুরের যুদ্ধ
থাম্ব|১৭৯৩ সালে কর্নেল কার্কপ্যাট্রিক নেপালে গিয়ে যুদ্ধের ভুক্তভোগী নাক কেটে ফেলা লোকদের দেখতে পান। থাম্ব|শহরের যেসব সিংহদ্বার দিয়ে গোর্খালিরা কীর্তিপুরে প্রবেশ করেছিল তাদের একটি। থাম্ব|কীর্তিপুরের পিছনে হিমালয় পর্বতমালার অবস্থান।
নেপালের একীভূতকরণের ধারাবাহিকতায় গোর্খা রাজ্য কর্তৃক ১৭৬৭ সালে কীর্তিপুরের যুদ্ধ (कीर्तिपुरको युद्ध) সংঘটিত হয় যা নেপালের কাঠমান্ডু উপত্যকার তৎকালীন কীর্তিপুর রাজ্যের বিরুদ্ধে পরিচালিত হয়। কাঠমান্ডু উপত্যকার তিনটি প্রধান শহরের একটি ছিল এই কীর্তিপুর। প্রাচীরবেষ্টিত কীর্তিপুর ছিল ললিতপুর রাজ্যের একটি অংশ। পাহাড়ি ঢালের শীর্ষদেশ বরাবর বিস্তৃত এই শহরে তখন আটশত বাড়ি ছিল।
অবরোধ
১৭৪২ সালে তার পুত্র পৃথ্বীনারায়ণ শাহ রাজা হওয়ার পর পুণরায় এই অভিযান শুরু করেন।  শক্তি প্রয়োগ করে কাঠমান্ডুকে যে দখল করা সম্ভব নয় সে ব্যাপারে শাহ নিশ্চিত ছিলেন। একারণে তিনি উপত্যকাটির বাণিজ্য ও সরবরাহ লাইনের শ্বাসরোধের মাধ্যমে একে জব্দ করার পরিকল্পনা করেন। তার বাহিনীগুলো পার্শ্ববর্তী পাহাড়ের কৌশলগত পথগুলো দখল করে নেয় এবং তিব্বত ও ভারতগামী বাণিজ্যিক যে রুটগুলো সচল ও খুবই গুরুত্বপূর্ণ সেগুলো অবরুদ্ধ করে ফেলে।
নুয়াকোট শহরটি ট্রান্স হিমালয় বাণিজ্যিক রুটের মধ্যে পড়ে। একারণে ১৭৪৪ সালে শাহ এটি দখল করে নিলে এর মাধ্যমে নেপালে তার একটি সুদৃঢ় অবস্থান প্রতিষ্ঠিত হয়, উপরন্তু এটি তাকে নেপাল ও তিব্বতের মধ্যে চলমান বাণিজ্যকে বন্ধ করারও সুযোগ এনে দেয়। গোর্খালিরা ১৭৬২ সালে কাঠমান্ডু উপত্যকাকে পশ্চিম দিক থেকে ঘিরে থাকা মকওয়ানপুরগড়ীতে এবং ১৭৬৩ সালে এই উপত্যকাকে দক্ষিণ-পূর্ব দিক থেকে ঘিরে থাকা ধুলিখেলে ছড়িয়ে পড়ে।
দুর্ভিক্ষ সৃষ্টির উদ্দেশ্যে কাঠমান্ডু উপত্যকায় যাতে কোন প্রকার খাদ্যশস্য প্রবেশ করতে না পারে তার জন্য শাহ বাঁধার সৃষ্টি করেন। জরুরী মালবাহী দ্রুতগামী যানবাহনগুলোকে (Blockade runner) এ সময় গাছে (?) ঝুলিয়ে দেওয়া হতো। দীর্ঘস্থায়ী অবরোধের কারণে কাঠমান্ডুর রাজা ব্রিটিশ ইস্ট ইন্ডিয়া কোম্পানির কাছে সাহায্যের জন্য আবেদন করতে বাধ্য হন। উপত্যকার অবরুদ্ধ বাসিন্দাদের উদ্ধারের নিমিত্তে ক্যাপ্টেন জর্জ কিনলক ১৭৬৭ সালের আগস্টে একটি ব্রিটিশ সেনাদলকে উপত্যকার দিকে প্রেরণ করেন। তিনি কাঠমান্ডুর ৭৫ কিলোমিটারের মধ্যে পৌঁছে যান এবং সিন্ধুলী ও হরিহরপুরের দুর্গগুলো নিজের নিয়ন্ত্রণে নেন। কিন্তু পথিমধ্যে গোর্খালিরা তাদের আক্রমণ করে। এ অবস্থায় রসদ সরবরাহ ফুরিয়ে গেলে এবং তার সৈন্যরা বিদ্রোহ করে বসলে তার দলকে বেতিয়ায় পিছু হটতে হয়।
প্রথম আক্রমণ
গোর্খালিরা উপত্যকাটির পশ্চিম প্রান্তের দহচোক পাহাড়ে একটি ঘাঁটি স্থাপন করেছিল, এখান থেকেই তারা কীর্তিপুরে তাদের আক্রমণগুলো চালায়। অস্ত্রের মধ্যে তাদের কাছে ছিল তলোয়ার, ধনুক, তীর এবং মাস্কেট বন্দুক।
১৭৫৭ সালে প্রথম আক্রমণের সময় গোর্খালি বাহিনী ব্যাপকহারে মার খায়। তারা কীর্তিপুরের দিকে অগ্রসর হলে নেওয়াররা সেনাপতি কাজী ধনুবন্তের অধীনে তাদের সম্মুখীন হয়। কীর্তিপুরের উত্তর-পশ্চিমে ট্যাংলা পন্থ-এর সমভূমিতে দুই বাহিনীর মধ্যে এ যুদ্ধ হয়। নেওয়াররা তাদের শহরকে দুর্দান্তভাবে রক্ষা করে। গোর্খালি সেনাপতি কালু পান্ডেকে হত্যা করা হয়, এমনকি স্বয়ং গোর্খালি রাজা সাধুর ছদ্মবেশে কোনক্রমে তার প্রাণ নিয়ে পাশের পাহাড়ে পালিয়ে যান।
দ্বিতীয় আক্রমণ
বল প্রয়োগ করে কীর্তিপুর দখলের কোনো আশা না থাকায় শাহ শহরের বাসিন্দাদেরকে অনাহারে রাখার প্রয়াসে অবরোধ আরোপ করেন। নিষেধাজ্ঞা উপেক্ষা করে রাস্তায় যাদেরকে লবণ ও তুলো সহ পাওয়া যেত তাদেরকে হত্যা করা হতো। তা সত্ত্বেও নেওয়াররা ধরাছোঁয়ার বাইরে থেকে যায়।
১৭৬৪ সালে শাহ তার ভাই সুরপ্রতাপের সেনাপতিত্বে তার সৈন্যদেরকে দ্বিতীয় বার আক্রমণের আদেশ দেন। এবার গোর্খালিরা রাতে আক্রমণ করে। এবারও কীর্তিপুরের বাসিন্দারা গোর্খালিদেরকে তাড়িয়ে দেয়, তারা শহরের দেয়ালগুলো থেকে আক্রমণকারীদের উপর উপর পাথর নিক্ষেপ করে। সংঘর্ষের এক পর্যায়ে সুরপ্রতাপের চোখে একটি তীর আঘাত করে, ফলে তিনি অন্ধ হয়ে যান।
তৃতীয় আক্রমণ
১৭৬৭ সালে গোর্খা রাজা তৃতীয় বারের মতো কীর্তিপুর আক্রমণের আদেশ দেন। এবারও সুরপ্রতাপের সেনাপতিত্বে এ আক্রমণ চালানো হয়। জবাবে নেপালের তিন রাজা সম্মিলিত বাহিনী গঠন করে। এদেরকে কীর্তিপুরের উদ্ধারে পাঠানো হয়, কিন্তু তারা গোর্খালিদেরকে তাদের অবস্থান থেকে হটাতে ব্যর্থ হয়। ধনুবন্ত নামক একজন অভিজাত যিনি ললিতপুর রাজ্যের ছিলেন তিনি স্বীয় দল ত্যাগ করে শাহের পক্ষে যোগ দেন। তিনি বিশ্বাসঘাতকতা করে গোর্খালিদেরকে শহরে ঢোকার সুযোগ করে দেন।
শহরের আত্মসমর্পণের পর পৃথ্বীনারায়ণ শাহ শহরের বাসিন্দাদের কান ও নাক কেটে ফেলার আদেশ দেন। এই ঘটনাটি খ্রীস্টধর্ম প্রচারকারী ক্যাপুচিন সন্ন্যাসীরা প্রত্যক্ষ করেছেন বলে লেখে গেছেন এবং অন্তত দুটি নেপালি সূত্র থেকে এ বিষয়ে নিশ্চিত হওয়া গেছে। ইতিহাসবিদ জন ওয়েলপ্টনের মতে, ক্যাপুচিন সন্ন্যাসীদের শাহকে অপছন্দ করার কারণ ছিল, কিন্তু তারা এই ঘটনার বানোয়াট বিবরণ তৈরি করবেন তেমনটা ঘটা অসম্ভব।
মাইকেল উইন্টারবটম
মাইকেল উইন্টারবটম (Michael Winterbottom) (জন্ম: ২৯ মার্চ, ১৯৬১) একজন ইংরেজ চলচ্চিত্র পরিচালক, যিনি গত তের বছরে ১৬টি চলচ্চিত্র পরিচালনা করেছেন। চলচ্চিত্র ক্ষেত্রে আসার আগে তিনি পেশাজীবন শুরু করে ব্রিটিশ টেলিভিশনে কাজ করার মাধ্যমে। তার তিনটি চলচ্চিত্র কান চলচ্চিত্র উৎসবে পাম ডি'অর-এ মনোনীত হয়েছে।
ব্যক্তিগত জীবন
উইন্টারবটম তার ও লেভেলের পড়াশোনা শেষ করেছেন ব্ল্যাকবার্নে অবস্থিত কুইন এলিজাবেথ'স গ্রামার স্কুল থেকে। পরবর্তীতে তিনি অক্সফোর্ড বিশ্ববিদ্যালয়ের পড়াশোনা করতে যান। কিন্তু চলচ্চিত্রকলায় তার আগ্রহের কারণে তিনি অক্সফোর্ড ছেড়ে ব্রিস্টল ইউনিভার্সিটির চলচ্চিত্র স্কুলে ভর্তি হন। সেখানে তার অন্যতম একজন সহপাঠী ছিলেন মার্ক ইভান্স।
তানিয়া ভাটিয়া
তানিয়া ভাটিয়া (জন্ম: ১৯৭৮ সালের ২৮ নভেম্বর) একজন ভারতীয় নারী ক্রিকেটার। তিনি মূলত একজন উইকেট রক্ষক। ঘরোয়া ক্রিকেটে তিনি পাঞ্জাব এবং উত্তর জোনের হয়ে খেলেন। বর্তমানে তিনি কোচ আরপি সিংয়ের অধীনে প্রশিক্ষণ নিচ্ছেন। ইন্টারন্যাশনাল ক্রিকেট কাউন্সিল (আইসিসি) ২০১৮ সালে নারী ক্রিকেটে আবির্ভূত পাঁচজন তারকার তালিকায় তার নাম অন্তর্ভুক্ত করেছে।
প্রারম্ভিক জীবন
তানিয়া চন্ডীগড়ে জন্মগ্রহণ করেন। তার মায়ের নাম স্বপনা আর বাবার নাম সঞ্জয় ভাটিয়া। তানিয়ার বাবা ভারতের কেন্দ্রীয় ব্যাংকে চাকরি করতেন এবং নিখিল ভারত বিশ্ববিদ্যালয় পর্যায়ে ক্রিকেট খেলতেন। তার একজন বড় বোন এবং একজন ছোট ভাই রয়েছে। বড় বোনের নাম সানজানা আর ছোট ভাইয়ের নাম সেহাজ।
তানিয়া যখন ডিএভি সিনিয়র মাধ্যমিক বিদ্যালয়ে অধ্যয়নরত ছিলেন তখন তিনি প্রাক্তন ভারতীয় ক্রিকেটার এবং যুবরাজ সিংয়ের বাবা যোগরাজ সিংয়ের অধীনে প্রশিক্ষণ গ্রহণ করতেন। তিনি বর্তমানে এমসিএম ডিএভি মহিলা কলেজে বিএ দ্বিতীয় বর্ষে অধ্যয়ন করছেন। ভাটিয়ার বাবা নিজেও ক্রিকেট খেলোয়াড় ছিলেন এবং তার চাচাও ক্রিকেট খেলতেন। আর তানিয়ার ভাইও অনূর্ধ্ব-১৯ ক্রিকেট দলে যোগ দিয়েছেন।
ক্যারিয়ারের শুরু
ডিএভি একাডেমির থেকে তানিয়া যখন পাঞ্জাব দলে যোগ দেন তখন তার বয়স ছিল মাত্র ১১ বছর। তিনি ছিলেন অনূর্ধ্ব-১৯ ক্রিকেটে পাঞ্জাবের প্রতিনিধিত্বকারী সর্বকনিষ্ঠ নারী। আর ১৬ বছর বয়সেই তিনি রাজ্যের সিনিয়র দলে জায়গা করে নেন।
২০১১ সালে তানিয়া যখন আন্তঃরাষ্ট্রীয় ঘরোয়া টুর্নামেন্টে পাঞ্জাবের সিনিয়র দলের হয়ে খেলতে নামেন তখন তার বয়স ছিল ১৩ বছর। ২০১৫ সালে তিনি গৌহাটিতে অনুষ্ঠিত আন্তঃজোনাল ক্রিকেট টুর্নামেন্টে তিনি উত্তর অঞ্চলের অনূর্ধ্ব-১৯ দলের নেতৃত্ব দিয়েছিলেন। খেলায় তিনি ২২৭ রান করেছিলেন এবং ১০টি উইকেটের পতন ঘটিয়েছিলেন। ১৬ বছর বয়সে তিনি ভারতের এ দলে যোগ দিয়েছিলেন। তিনি দুই বছর পেশাদার ঝুঁকিতে পড়েছিলেন যা তার ক্রিকেটের প্রতি আগ্রহ প্রায় নষ্টই করে ফেলেছিল। কিন্তু তিনি তার মায়ের অনুপ্রেরণায় এটি কাটিয়ে উঠতে সক্ষম হন এবং তার স্বপ্ন পূরণে এগিয়ে যান।
আন্তর্জাতিক ক্যারিয়ার
২০১৮ সালের অক্টোবরে ওয়েস্ট ইন্ডিজে অনুষ্ঠিত আইসিসি মহিলা ওয়ার্ল্ড টি-টোয়েন্টি টুর্নামেন্টের জন্য গঠিত ভারতীয় দলে তিনি স্থান পেয়েছিলেন। ২০২০ সালে অনুষ্ঠিতব্য আইসিসি মহিলা টি-টোয়েন্টি বিশ্বকাপেও তিনি ভারতীয় দলের সদস্য হিসেবে অস্ট্রেলিয়ায় অবস্থান করছেন।
তের্প্সিকোরে
গ্রিক পুরাণে, তের্প্সিকোরে (Τερψιχόρη) ছিলেন বৃন্দগীতি ও নৃত্যের মিউজ।
ট্রিনিটি (পারমাণবিক পরীক্ষা)
ট্রিনিটি পারমাণবিক অস্ত্রের প্রথম বিস্ফোরণের সাংকেতিক নাম ছিল। এটি ম্যানহাটন প্রকল্পের অংশ হিসাবে ১৯৪৫ সালের ১৬ই জুলাই সকাল ৫ টা ২৯ মিনিটে মার্কিন সেনাবাহিনী দ্বারা পরিচালিত হয়েছিল। পরীক্ষাটি নিউ মেক্সিকোর সোকোরো থেকে প্রায় ৩৫ মাইল (৫৬ কিমি) দক্ষিণ-পূর্বে জর্নাদা দেল মুয়ের্তো মরুভূমিতে পরিচালিত হয়েছিল, যা তখন আলামোগোর্ডো বোমাবাজি ও গানেরি রেঞ্জ ছিল, যা এখন হোয়াইট স্যান্ডস মিসাইল রেঞ্জের অংশ। মূলত আশেপাশে একমাত্র কাঠামো হিসাবে ম্যাকডোনাল্ড র‍্যাঞ্চ হাউস এবং এর আনুষঙ্গিক ভবন ছিল, যা বিজ্ঞানীরা বোমার উপাদান পরীক্ষার জন্য একটি পরীক্ষাগার হিসেবে ব্যবহার করতেন। একটি বেস ক্যাম্প তৈরি করা হয়েছিল, এবং পরীক্ষার সপ্তাহান্তে ৪২৫ জন লোক উপস্থিত ছিল।
সাংকেতিক নাম "ট্রিনিটি" জন ডনের কবিতা দ্বারা অনুপ্রাণিত লস অ্যালামোস ল্যাবরেটরির পরিচালক জে. রবার্ট ওপেনহেইমার দ্বারা বরাদ্দ করা হয়েছিল। পরীক্ষাটি একটি ইমপ্লোশন-নকশার প্লুটোনিয়াম যন্ত্র ছিল, যার অনানুষ্ঠানিক ডাকনাম "দ্য গ্যাজেট" ছিল, একই নকশার ফ্যাট ম্যান বোমাটি ১৯৪৫ সালের ৯ই আগস্ট জাপানের নাগাসাকিতে বিস্ফোরিত হয়। নকশার জটিলতার জন্য লস আলামোস ল্যাবরেটরি থেকে একটি বড় প্রচেষ্টার প্রয়োজন ছিল, এবং এটি কাজ করবে কিনা তা থেকে উদ্ভূত উদ্বেগ প্রথম পারমাণবিক পরীক্ষা পরিচালনার সিদ্ধান্তের দিকে নিয়ে গিয়েছিল। পরীক্ষাটি কেনেথ বেইনব্রিজ দ্বারা পরিকল্পিত ও নির্দেশিত হয়েছিল।
ফিজলের ভয় জাম্বো নামের একটি ইস্পাত কন্টেনমেন্ট জাহাজ নির্মাণের দিকে পরিচালিত করেছিল, যা প্লুটোনিয়াম ধারণ করতে পারে, এটি পুনরুদ্ধার করার অনুমতিও দেয়, যদিও শেষ পর্যন্ত এটি পরীক্ষায় ব্যবহার করা হয়নি। একটি মহড়া ১৯৪৫ সালের ৭ই অনুষ্ঠিত হয়েছিল। গ্যাজেটের বিস্ফোরণটি প্রায় ২৫ কিলোটন টিএনটি (১০০ টেরাজুল) বিস্ফোরক শক্তি নির্গত করেছিল। পর্যবেক্ষকদের মধ্যে ভ্যানেভার বুশ, জেমস চ্যাডউইক, জেমস কন্যান্ট, টমাস ফারেল, এনরিকো ফার্মি, হ্যান্স বেথে, রিচার্ড ফাইনম্যান, লেসলি গ্রোভস, রবার্ট ওপেনহেইমার, ফ্রাঙ্ক ওপেনহেইমার, জিওফ্রে টেলর, রিচার্ড টোলম্যান, এডওয়ার্ড টেলার ও জন ভন নিউম্যান অন্তর্ভুক্ত ছিলেন।
পরীক্ষার স্থানটিকে ১৯৬৫ সালে একটি জাতীয় ঐতিহাসিক ল্যান্ডমার্ক জেলা হিসাবে ঘোষণা করা হয়েছিল, এবং পরের বছর ঐতিহাসিক স্থানগুলির জাতীয় নিবন্ধনে তালিকাভুক্ত করা হয়েছিল।
পটভূমি
১৯৩০-এর দশকের বৈজ্ঞানিক ও রাজনৈতিক উন্নয়ন থেকে পারমাণবিক অস্ত্র তৈরির উদ্ভব হয়েছিল। এই দশকটি পারমাণবিক বিভাজনের অস্তিত্ব সহ পরমাণুর প্রকৃতি সম্পর্কে অনেক নতুন আবিষ্কার দেখেছিল। ইউরোপে ফ্যাসিবাদী সরকারগুলির সমসাময়িক উত্থানের ফলে একটি জার্মান পারমাণবিক অস্ত্র প্রকল্পের ভয় দেখা দেয়, বিশেষ করে বিজ্ঞানীদের মধ্যে যারা নাৎসি জার্মানি এবং অন্যান্য ফ্যাসিবাদী দেশ থেকে উদ্বাস্তু ছিলেন। যখন তাদের গণনা দেখায় যে পারমাণবিক অস্ত্র তাত্ত্বিকভাবে সম্ভবপর, তখন ব্রিটিশ ও মার্কিন যুক্তরাষ্ট্র সরকার তাদের পারমাণবিক অস্ত্র তৈরি করার সর্বাত্মক প্রচেষ্টাকে সমর্থন করেছিল।
এই প্রচেষ্টাগুলি ১৯৪২ সালের জুন মাসে মার্কিন সেনাবাহিনীর কর্তৃত্বে স্থানান্তরিত হয় এবং ম্যানহাটন প্রকল্পে পরিণত হয়। ব্রিগেডিয়ার জেনারেল লেসলি আর. গ্রোভস, জুনিয়র ১৯৪২ সালের সেপ্টেম্বর মাসে প্রকল্পের পরিচালক নিযুক্ত হন। এই প্রকল্পের অস্ত্র উন্নয়নের অংশটি পদার্থবিজ্ঞানী জে. রবার্ট ওপেনহেইমারের পরিচালনায় উত্তর নিউ মেক্সিকোতে লস আলামোস ল্যাবরেটরিতে অবস্থিত ছিল। শিকাগো বিশ্ববিদ্যালয়, কলাম্বিয়া বিশ্ববিদ্যালয় এবং বার্কলিতে অবস্থিত ক্যালিফোর্নিয়া বিশ্ববিদ্যালয়ের রেডিয়েশন ল্যাবরেটরি অন্যান্য উন্নয়ন কাজ পরিচালনা করেছিল।
ফিসাইল আইসোটোপ ইউরেনিয়াম-২৩৫ এবং প্লুটোনিয়াম-২৩৯-এর উত্পাদন ১৯৪০-এর দশকের প্রযুক্তির প্রেক্ষিতে বিশাল উদ্যোগ ছিল, এবং প্রকল্পের মোট ব্যয়ের ৮০% এর জন্য ব্যয় হয়েছিল। টেনেসির ওক রিজের কাছে ক্লিনটন ইঞ্জিনিয়ার ওয়ার্কসে ইউরেনিয়াম সমৃদ্ধকরণ করা হয়েছিল। তাত্ত্বিকভাবে, ইউরেনিয়াম সমৃদ্ধকরণ পূর্বে বিদ্যমান কৌশলের মাধ্যমে সম্ভবপর ছিল, কিন্তু শিল্প স্তরে পৌঁছানো কঠিন ছিল, এবং অত্যন্ত ব্যয়বহুল ছিল। প্রাকৃতিক ইউরেনিয়ামের মাত্র ০.৭২ শতাংশ হল ইউরেনিয়াম-২৩৫, এবং এটি অনুমান করা হয়েছিল যে ভর স্পেকট্রোমিটার সহ এক গ্রাম ইউরেনিয়াম তৈরি করতে ২৭,০০০ বছর সময় প্রয়োজন হবে, কিন্তু পরীক্ষার জন্য কিলোগ্রাম পরিমাণ প্রয়োজন ছিল।
প্লুটোনিয়াম জটিল ভৌত, রাসায়নিক ও ধাতব বৈশিষ্ট্য সহ একটি সাংশ্লেষিত উপাদান। এটি খুব বেশি পরিমাণে প্রকৃতিতে পাওয়া যায় না। ১৯৪৪ সালের মাঝামাঝি পর্যন্ত, একমাত্র প্লুটোনিয়ামকে বিচ্ছিন্ন করা হয়েছিল ও মাইক্রোগ্রাম পরিমাণে সাইক্লোট্রনে উত্পাদিত হয়েছিল, যেখানে অস্ত্রের জন্য প্রয়োজন কয়েক কিলোগ্রাম ছিল। [৯] লস আলামোস ল্যাবরেটরির পি-৫ (তেজস্ক্রিয়তা) গোষ্ঠীর প্রধান পদার্থবিদ এমিলিও সেগরে ১৯৪৪ সালের এপ্রিল মাসে [10] ওক রিজে এক্স-১০ গ্রাফাইট চুল্লি থেকে চুল্লি-প্রজনন প্লুটোনিয়ামের প্রথম নমুনা পান। তিনি আবিষ্কার করেন যে, প্লুটোনিয়াম-২৩৯ আইসোটোপ ছাড়াও এতে উল্লেখযোগ্য পরিমাণে প্লুটোনিয়াম-২৪০ রয়েছে। [১১] ম্যানহাটন প্রকল্পটি ওয়াশিংটনের হ্যানফোর্ডের কাছে হ্যানফোর্ড ইঞ্জিনিয়ার ওয়ার্কসে পারমাণবিক চুল্লিতে প্লুটোনিয়াম তৈরি করেছিল। [৭]
সিদ্ধান্ত
ইমপ্লোশন ডিভাইস পরীক্ষা করার ধারণাটি ১৯৪৪ সালের জানুয়ারি মাসে লস আলামোসে আলোচনায় উত্থাপিত হয়েছিল, এবং গ্রোভসের কাছে যাওয়ার জন্য ওপেনহাইমারের জন্য যথেষ্ট সমর্থন আকর্ষণ করেছিল। গ্রোভস অনুমোদন দিয়েছিলেন, কিন্তু তার উদ্বেগ ছিল। ম্যানহাটন প্রকল্পটি প্লুটোনিয়াম তৈরি করতে প্রচুর অর্থ ও প্রচেষ্টা ব্যয় করেছিল, এবং তিনি জানতে চেয়েছিলেন যে এটি পুনরুদ্ধার করার কোনও উপায় আছে কিনা। ল্যাবরেটরির গভর্নিং বোর্ড তখন নরম্যান র‌্যামজেকে তদন্ত করার নির্দেশ দেয় কীভাবে এটি করা যেতে পারে। রামসে ১৯৪৪ সালের ফেব্রুয়ারি মাসে একটি ছোট-আকারের পরীক্ষার প্রস্তাব করেছিলেন, বিস্ফোরণটি শৃঙ্খল বিক্রিয়ার প্রজন্মের সংখ্যা হ্রাস করে আকারে সীমিত করা হয়েছিল এবং এটি একটি সিল করা কন্টেনমেন্ট পাত্রের মধ্যে স্থান নেবে যেখান থেকে প্লুটোনিয়াম উদ্ধার করা যেতে পারে। [১৫]
এই ধরনের একটি নিয়ন্ত্রিত প্রতিক্রিয়া তৈরির উপায়গুলি অনিশ্চিত ছিল, এবং প্রাপ্ত তথ্য সম্পূর্ণ-আকারে বিস্ফোরণের মতো ততটা কার্যকর হবে না। [১৫] ওপেনহেইমার যুক্তি দিয়েছিলেন যে "বিস্ফোরণ গ্যাজেটটি অবশ্যই এমন একটি পরিসরে পরীক্ষা করা উচিত যেখানে শক্তির মুক্তি চূড়ান্ত ব্যবহারের জন্য বিবেচনার সঙ্গে তুলনীয়।" [১৬] তিনি ১৯৪৪ সালের মার্চ মাসে একটি কনটেইনমেন্ট পাত্রের ভিতরে একটি পূর্ণ-আকারে বিস্ফোরণ পরীক্ষা করার জন্য গ্রোভসের অস্থায়ী অনুমোদন লাভ করেন, যদিও গ্রোভস তখনও চিন্তিত ছিলেন যে কীভাবে তিনি একটি ব্যর্থতার ক্ষেত্রে সিনেট কমিটির কাছে প্লুটোনিয়ামের "এক বিলিয়ন ডলার মূল্যের" ক্ষতির ব্যাখ্যা দেবেন। [১৫]
বিস্ফোরণ ঘটানো
বিজ্ঞানীরা পরীক্ষাটির জন্য ভাল দৃশ্যমানতা, কম আর্দ্রতা, কম উচ্চতায় হালকা বাতাস এবং উচ্চ উচ্চতায় পশ্চিমী বাতাস চেয়েছিলেন। সর্বোত্তম আবহাওয়ার পূর্বাভাস ১৮ই জুলাই থেকে ২১শে জুলাইয়ের মধ্যে দেওয়া হয়েছিল, কিন্তু পটসডাম সম্মেলনটি ১৬ই জুলাই শুরু হওয়ার কথা ছিল এবং রাষ্ট্রপতি হ্যারি এস ট্রুম্যান চেয়েছিলেন যে সম্মেলন শুরু হওয়ার আগে পরীক্ষাটি করা হোক। তাই এটি ১৬ই জুলাই নির্ধারিত ছিল, যে দিনে বোমার উপাদানগুলি পাওয়া যাবে। [৯১]
বিস্ফোরণটি প্রাথমিকভাবে পর্বত সময় অনুযায়ী ০৪:০০ টার জন্য পরিকল্পনা করা হয়েছিল কিন্তু সকাল থেকে বৃষ্টি ও জ্রপাতের কারণে তা স্থগিত করা হয়েছিল। বৃষ্টির কারণে বিকিরণ ও পতনের বিপদ বাড়বে বলে আশঙ্কা করা হয়েছিল এবং বজ্রপাত একটি অকাল বিস্ফোরণের বিষয়ে বিজ্ঞানীদের মধ্যে উদ্বিগ্ন সৃষ্টি করেছিল। [92
লামা আবু-অদেহ
লামা আবু-অদেহ ( لمى أبو عودة , জন্ম ১৯৬২) একজন ফিলিস্তিনি-আমেরিকান অধ্যাপক এবং লেখক যিনি জর্জটাউন বিশ্ববিদ্যালয়ের আইন কেন্দ্রে শিক্ষকতা করেন। তিনি ইসলামী আইন, নারীবাদ এবং পারিবারিক আইন নিয়ে অনেক লিখেছেন।
পরিচয়
আবু-অদেহ ১৯৬২ সালে জর্ডানের রাজধানি আম্মানে জন্মগ্রহণ করেন। তিনি জর্ডানের হাউস অব পার্লামেন্টের সাবেক সিনেটর এবং রাষ্ট্রদূত আদনান আবু-অদেহের মেয়ে।
শিক্ষা জীবন
তিনি জর্ডান বিশ্ববিদ্যালয়ের, থেকে এলএলবি, ব্রিস্টল বিশ্ববিদ্যালয়ের, ইংল্যান্ড, থেকে এলএলএম, নিউইয়র্ক বিশ্ববিদ্যালয়ে, ইংল্যান্ড থেকে এমএ এবং হার্ভার্ড বিশ্ববিদ্যালয় থেকে থেকে এসজেডি ডিগ্রী লাভ করেন।
কর্মজীবন
তিনি স্ট্যানফোর্ড ল স্কুলে শিক্ষকতা করেন। যেখানে তিনি ফৌজদারি আইন, তুলনামূলক পারিবারিক আইন, ইসলামী আইন বিষয়ে পাঠদান করেন এবং "জাতি, প্রতিযোগিতা এবং ধর্ম" শীর্ষক একটি সেমিনারে বক্তব্য দেন। অধ্যাপক আবু-অদেহ ছিলেন হার্ভার্ড ল স্কুলে স্নাতক প্রোগ্রামের লেখক, প্রশিক্ষক এবং বিশেষ একাডেমিক প্রকল্প, ইসলামিক আইন শিক্ষা প্রোগ্রামের সমন্বয়কারী। বিশ্বব্যাংকের মধ্যপ্রাচ্য/উত্তর আফ্রিকা বিভাগে আইনি পরামর্শদাতা হিসেবে কাজ করেন। জাতিসংঘ, দক্ষিণ আফ্রিকার নির্বাচন পর্যবেক্ষক হিসেবে অধ্যাপক আবু-অদেহ দক্ষিণ আফ্রিকায় প্রথম গণতান্ত্রিক নির্বাচনের সময়কালে ভোটার শিক্ষা, দলীয় পর্যবেক্ষণ এবং নির্বাচনী তত্ত্বাবধানে অংশগ্রহণ করেন। অধ্যাপক আবু-অদেহ নারীবাদ ও ইসলাম বিষয়ে প্রবন্ধ লিখেছেন। আবু-অদেহ ইসরায়েল-ফিলিস্তিন দ্বন্দ্বের বিষয়েও লিখেছেন এবং দ্বিপাক্ষিকতা ও এক-রাষ্ট্রীয় সমাধানের প্রতি সমর্থন জানিয়েছেন। আরব বিশ্বে তার কৃতিত্ব বিশেষভাবে মূল্যায়ন করা হয়।
রচনা
তিনি অনেক বিষয়ে লিখেছেন তন্মধ্যে-
আইন এবং অর্থনৈতিক উন্নয়ন
আইন ও লিঙ্গ
সাংবিধানিক আইন
আইন এবং বিপ্লব : এখানে বলা হয়েছে মিশরীয় বিপ্লব খুবই বৈধ বলে প্রমাণিত হচ্ছে। এর অর্থ এই নয় যে বিপ্লবের দাবিকে বৈধতা দেওয়া হয়েছে, অথবা মিশরের আইনকে বিপ্লব করা হয়নি, বরং ২০১১ সালের ফেব্রুয়ারিতে মোবারককে ক্ষমতাচ্যুত করার পর যে শক্তিগুলো সামনে এসেছে তারা আইনকে বিশেষাধিকার হিসেবে বেছে নিয়েছে যার মাধ্যমে নিজেদের সাথে দর কষাকষি করা হয়।
স্বীকৃতির রাজনীতি (মিস) : আমেরিকান একাডেমিতে ইসলামী আইন শিক্ষাবিজ্ঞান : এখানে তিনি ইসলামী আইন প্রশিক্ষকদের দ্বারা নির্ধারিত কোর্স উপকরণের উপস্থিতি (ইসলামী আইন) ও অনুপস্থিতি (আইনি প্রতিস্থাপন) এর সংমিশ্রণ এবং ইসলামী বিশ্বে ইসলামী আইন পণ্ডিতদের মাঝে তুলনাবাদীদের ভুসিকা, একটি আদর্শিক প্রকল্পের সাথে বিশ্বাসঘাতকতা করে। তিনি এটিকে একটি অন্তর্নিহিত টেলিওলজিকাল ধারণার সাথে চিহ্নিতকারী হিসাবে বর্ণনা করেন। ইত্যাদি।
সংবিধান
সংবিধান হলো কোন শাসনব্যবস্থার মূল গ্রন্থ যাতে, স্বায়ত্তশাসিত কোন রাজনৈতিক সত্তার কর্তব্য নির্ধারণের মৌলিক নিয়ম ও সূত্রসমূহ লিপিবদ্ধ থাকে। কোন দেশের ক্ষেত্রে এই শব্দ সেই দেশের জাতীয় সংবিধানকে বোঝায়, যা রাজনৈতিক মৌলিক নিয়ম ও সরকারের পরিকাঠামো, পদ্ধতি, ক্ষমতা ও কর্তব্যকে প্রতিস্থাপিত করে। সংবিধান দুই ধরনের হতে পারে এক, লিখিত দুই, অলিখিত৷
যেমন-গ্ৰেট ব্রিটেনের সংবিধান,সৌদি আরবের সংবিধান,বাংলাদেশের সংবিধান,ভারতের সংবিধান,মিশরের সংবিধান,পাকিস্তানের সংবিধান,প্যালেস্টাইনের সংবিধান,ব্রাজিলের সংবিধান,আর্জেন্টিনার সংবিধান,ইসরাইলের সংবিধান,লেবাননের সংবিধান,ইরানের সংবিধান,মার্কিন যুক্তরাষ্ট্রের সংবিধান,জাপানের সংবিধান,চীনের সংবিধান,সংযুক্ত আরব আমিরাতের সংবিধান
প্রথম লিখিত সংবিধান
পৃথিবীর প্রথম লিখিত সংবিধান হল মদিনার সনদ। ইবনে হিশামের মতে এ সনদের ৫৩টি ধারার রয়েছে। উইলিয়াম মন্টগোমারি ওয়াটের মতে এই সনদের ধারার সংখ্যা ৪৭টি।
নারীবাদী প্রতিরোধ
ইতিহাস এবং দৃষ্টিভঙ্গি
নারীবাদী প্রতিরোধ কর্মীদের সমষ্টি গঠন শুরু হয়েছিল ২০০৬ এবং ২০০৭ সালে সম্মেলনের কর্মসূচীর পর।
রবিনসন যুক্তরাজ্যে যাকে "নারীবাদী সক্রিয়তার পুনরুত্থান" বলে অভিহিত করেছিলেন, নারীবাদী প্রতিরোধকে তার একটা অংশ হিসেবে বিবেচনা করা হয়। ডিন একে সমাজতান্ত্রিক দল হিসেবে বর্ণনা করেছেন।
সক্রিয়তা
২০০৮ সালে, লন্ডনের আন্ডারগ্রাউন্ড সাফাই কর্মীরা জীবনধারণের পক্ষে ন্যূনতম মজুরি, অসুস্থতার বেতন, ২৮ দিনের ছুটি, পেনশন হিসেবে চূড়ান্ত বেতন, বিনামূল্যে ভ্রমণের সুবিধা এবং তৃতীয় পক্ষের চাকরিচ্যুতির অবসানের দাবীতে ধর্মঘট শুরু করেছিল। এই ধর্মঘটকে নারীবাদী প্রতিরোধ সমর্থন করেছিল।
২০১৫ সালের ৩১শে জানুয়ারী, নারীবাদী প্রতিরোধীরা আবাস কর্মী, ইউনিয়ন এবং প্রচারকদের সাথে যোগ দিয়ে সিটি হলে লন্ডনের তৎকালীন মেয়র বরিস জনসনের কাছে মিছিল করে যায় এবং লন্ডনের জন্য আরও ভাল আবাসনের দাবি করে।
২০১৭ সালে, নারীবাদী প্রতিরোধীরা লন্ডন স্কুল অফ ইকোনমিক্স সাফাই কর্মীদের ধর্মঘটকে সমর্থন করেছিল।
নারীবাদী প্রতিরোধীরা যুক্তি দেয় যে সরকারি খাতে ছাঁটাইয়ের ঘটনা মহিলাদের উপর একটি অসামঞ্জস্যপূর্ণ প্রভাব ফেলেছে।  তারা মহিলাদের উপর কঠোরতা দেখানোর ব্যবস্থার অসামঞ্জস্যপূর্ণ প্রভাব হিসাবে যা মনে করে তার বিরুদ্ধে প্রচারণা চালিয়েছিল।
নারীবাদী প্রতিরোধীরা তথাকথিত ফোকাস ই১৫ ক্যাম্পেইনকে সমর্থন করেছিল। এটি ছিল আবাসন সংকট এবং যুক্তরাজ্যে উপলব্ধ সাশ্রয়ী আবাসনের অভাবের বিরুদ্ধে প্রচারাভিযান।
নারীবাদী প্রতিরোধ যুক্তরাজ্যের বেশ কয়েকটি গোষ্ঠী, সংগঠন এবং কর্মীদের মধ্যে রয়েছে, তাদের মধ্যে আছে ক্যালাইস মাইগ্রেন্ট সলিডারিটি, নো ওয়ান ইজ ইজলিগাল, লন্ডন নো বর্ডারস ইত্যাদি। এরা অভিবাসীদের অধিকার এবং তাদের চলাফেরার স্বাধীনতা এবং অভিবাসন নিয়ন্ত্রণের বিরুদ্ধে প্রচারণা চালাচ্ছে।
উত্তর মারিয়ানা দ্বীপপুঞ্জ ফুটবল অ্যাসোসিয়েশন
উত্তর মারিয়ানা দ্বীপপুঞ্জ ফুটবল অ্যাসোসিয়েশন (Northern Mariana Islands Football Association; এছাড়াও সংক্ষেপে এনএমআইএফএ নামে পরিচিত) হচ্ছে উত্তর মারিয়ানা দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ২০০৫ সালে প্রতিষ্ঠিত হয়েছে। এটি প্রতিষ্ঠার ৪ বছর পর ২০০৯ সালে সংস্থাটি তাদের আঞ্চলিক সংস্থা এএফসির অস্থায়ী সদস্যপদ লাভ করে। এই সংস্থার সদর দপ্তর উত্তর মারিয়ানা দ্বীপপুঞ্জের সাইপানে অবস্থিত।
মহাকাশ বিজ্ঞান
মহাকাশ বিজ্ঞান বলতে মহাকাশ সংশ্লিষ্ট সকল বিজ্ঞানের সমষ্টিকে বুঝায়। এই বিজ্ঞানের অন্তর্ভুক্ত প্রায় সবগুলো শাখাকেই জ্যোতির্বিজ্ঞানের অংশ মনে করা যেতে পারে। কিন্তু জ্যোতির্বিজ্ঞানের কয়েকটি শাখা এতো বিস্তৃতি লাভ করেছে যে সেগুলোকে সম্পূর্ণ স্বাধীন হিসেবে বিবেচনা করতে হয়। এর মধ্যে সবচেয়ে উল্লেখযোগ্য জ্যোতিঃপদার্থবিজ্ঞান। এজন্যই এক মহাকাশ বিজ্ঞানের মধ্যে সবগুলোকে একত্রিত করা হয়েছে। লাইব্রেরি অফ কংগ্রেসের ডিউই দশমিক পদ্ধতি অনুসারে মহাকাশ বিজ্ঞানের মধ্যে আটটি শাখাকে স্বাধীন এবং স্বয়ংসম্পূর্ণ হিসেবে উল্লেখ করা হয়েছে। এই আটটি শাখা হচ্ছে:
এশেরিকিয়া কোলাই
এশেরিকিয়া কোলাই  (ই. কোলাই  নামেও পরিচিত ) একটি গ্রাম নেগেটিভ,রড-আকৃতির, কোলিফর্ম ব্যাক্টেরিয়া। এটি এশেরেকিয়া গণের অন্তর্ভুক্ত যা সচরাচর উষ্ণ রক্তের প্রাণীর অন্ত্রে পাওয়া যায়।   বেশিরভাগ ই.কোলাই ক্ষতিকর নয় তবে কিছু ই.কোলাই তাদের হোস্টের শরীরে মারাত্মক  খাদ্য বিষক্রিয়ার কারণ হতে পারে।   ক্ষতিকর নয় এরূপ ই.কোলাই স্ট্রেইন  হোস্টের শরীরের বৃহদন্ত্রে বাস করে।  এরা ভিটামিন কে২ তৈরি করায় অবদান রাখে,  এবং  অন্ত্রে ক্ষতিকর রোগ সৃষ্টিকারী অনুজীবের দল গঠনে বাধা দিয়ে হোস্টের সাথে পরজীবি হয়েও একটি সিম্বায়োটিক সম্পর্ক বজায় রাখে। সিম্বায়োটিক সম্পর্ক হল, যখন কোন পরজীবি তার আশ্রয়দাতা হোস্টের উপকারে আসে এবং উভয় পক্ষ একে অপরের সান্নিধ্যে লাভবান হয়। ই.কোলাই ব্যাক্টেরিয়া প্রাণীর মলের মাধ্যমে পরিবেশের সংস্পর্শে আসে। অন্তত তিনদিন অবাত শ্বসন দশায় এরা টিকে থাকতে পারে। এধরনের ব্যাক্টেরিয়ামের আদিকোষে কোসমিড নামক প্ল্যাসমিড কস অপেরন নামক অঞ্চলে অবস্থিত ColE1 নামক জিন এনকোডিং এর মাধ্যমে কোলিসিন নামক ব্যাক্টেরিওসিন উৎপাদন করতে সক্ষম।
জীববিজ্ঞান ও জৈবরসায়ন
থাম্ব|350x350পিক্সেল|ই.কোলাই এর সফল বাইনারি ফিশনের মডেল থাম্ব|109x109পিক্সেল|ই.কোলাই এর একটি কলোনী বড় হচ্ছে
প্রকারভেদ ও অঙ্গসংস্থান
ই.কোলাই একটি গ্রাম নেগেটিভ ব্যাক্টেরিয়া। এরা অক্সিজেনের উপস্থিতিতে সবাত শ্বসন প্রক্রিয়ায় এটিপি তৈরি করে। তবে অক্সিজেনের অনুপস্থিতিতে ফারমেন্টেশন প্রক্রিয়ায় অবাত শ্বসন ঘটাতেও এরা সম্ভবপর।  এদের গঠন রড আকৃতির এবং আকারে প্রায় ২.০μm (মাইক্রোমিটার)লম্বা এবং ০.২৫-১.০μm (মাইক্রোমিটার) প্রশ্বস্ত। ই.কোলাই কোষের ঘনত্ব প্রায় ০.৬-০.৭μm3
পেপ্টিডোগ্লাইক্যানের তৈরি পাতলা আবরণ ও একটি বর্হি আবরণের উপস্থিতি ই.কোলাইকে গ্রাম নিগেটিভ ব্যাক্টেরিয়া করেছে। কোষ স্টেইনিং এর সময় ই.কোলাই স্যাফ্রানিন এর গোলাপী রঞ্জকে রঞ্জিত হয়। কোষ দেয়ালে বাইরের আবরণ ই.কোলাই প্রতিরক্ষা দেয়। তাই পেনিসিলিয়াম মতো এন্টিবায়োটিক দ্বারাও এরা ক্ষতিগ্রস্ত হয় না।
বিপাক
ই.কোলাই ভিন্ন পরিবেশে ভিন্ন দশায় টিকে থাকতে পারে। অবাত শ্বসনের সময় মিশ্র এসিড ফার্মেন্টেশনের ক্ষেত্রে ই.কোলাই ল্যাক্টেট, সাক্সিনেট, ইথানল, এসিটেট এবং কার্বন ডাই অক্সাইড উৎপন্ন করে। বেশ কিছু উপায়ে মিশ্র এসিড ফার্মেন্টেশন হাইড্রোজেন গ্যাস উৎপাদন করে। তবে এসব ক্ষেত্রে ই.কোলাই এর নিম্ন মাত্রার হাইড্রোজেনের উপস্থিতি দরকার হয়। তাই সচরাচর ই.কোলাই হাইড্রোজেন গ্রহণ করে এরকম জীবের শরীরে বাস করে। একই কারণে, মেথানোজেন বা সালফেট-ক্ষয়কারী মেথানোজেনেজ নামক এনজাইম ই.কোলাই ব্যাক্টেরিয়াতে পাওয়া যায়।
কালচারে বৃদ্ধি
ই.কোলাইয়ের বৃদ্ধি গড়ে ৩৭°সেন্টিগ্রেড (৯৮.৬° ফারেনহাইট) তাপমাত্রায় হয়। তবে গবেষণাগারে কিছু ই.কোলাই ৪৯° সেন্টিগ্রেড ( ১২০° ফারেনহাইট) তাপমাত্রায় পর্যন্ত সংখ্যাবৃদ্ধি করতে পারে। গবেষণাগারে বিভিন্ন ধরনের মাধ্যমে ই.কোলাই এর বৃদ্ধি করানো হয়। গ্লুকোজ, এমোনিয়াম ফসফেট, মনোবেসিক, সোডিয়াম ক্লোরাইড, ম্যাগনেশিয়াম সালফেট, পটাশিয়াম ফসফেট, ডাইবেস এবং পানির সমন্বয়ে  যেকোন মাধ্যমে ই.কোলাই কালচার করা যায়। স্ববাত কিংবা অবাত উভয় ধরনের শ্বসন ই.কোলাই কালচারে ব্যবহার করা যায়। এমনকি পাইরুভিক এসিড, ফরমিক এসিড, হাইড্রোজেন এবং এমিনো এসিডের ব্যবহার করা যেতে পারে। অক্সিজেনের অনুপস্থিতিতেও এই ব্যাক্টেরিয়া সংখ্যা বৃদ্ধি করতে পারে, যা পানিবিহীন পরিবেশেও টিকে থাকতে সাহায্যকারী
জিনেটিক গ্রহণক্ষমতা
ই.কোলাই এবং এই ধরনের ব্যাক্টেরিয়াগুলো ব্যাক্টেরিয়াল কনজুগেশন বা ট্রান্সডাকশন পদ্ধতিতে ডিএনএ ট্রান্সফার করতে পারে। এতে জিনেটিক বস্তু অনুভূমিকভাবে একটি পপুলেশনে বিস্তার লাভ করতে পারে। ব্যাক্টেরিওফেজ ভাইরাস ট্রান্সডাকশন প্রক্রিয়া ব্যবহার করে শিগেলা ব্যাক্টেরিয়ার শিগা টক্সিনের জিনেটিক কোড ই.কোলাইয়ে স্থানান্তর করতে সক্ষম হয়।
যা ই.কোলাই এর স্ট্রেইন ই.কোলাই ০১৫৭:এইচ৭ তৈরিতে ভূমিকা রেখেছে। ই.কোলাই ০১৫৭:এইচ৭ স্ট্রেইন হল শিগা টক্সিন উৎপন্নকারী ই.কোলাই স্ট্রেইন।